CELEX: 32016D2118
Language: hu
Date: 2016-10-28 00:00:00
Title: A Tanács (EU) 2016/2118 határozata (2016. október 28.) az egyrészről az Európai Unió és tagállamai, és másrészről Kanada közötti stratégiai partnerségi megállapodásnak az Unió nevében történő aláírásáról és ideiglenes alkalmazásáról

3.12.2016   
            
            
               HU
            
            
               Az Európai Unió Hivatalos Lapja
            
            
               L 329/43
            
         A TANÁCS (EU) 2016/2118 HATÁROZATA
   (2016. október 28.)
   az egyrészről az Európai Unió és tagállamai, és másrészről Kanada közötti stratégiai partnerségi megállapodásnak az Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (1) bekezdésére és 37. cikkére,
   tekintettel az Európai Unió működéséről szóló szerződésre és különösen annak 212. cikke (1) bekezdésére, összefüggésben annak 218. cikke (5) bekezdésével és 218. cikke (8) bekezdésének második albekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
   mivel:
   
               (1)
            
            
               A Tanács 2010. december 8-án felhatalmazta a Bizottságot és a főképviselőt, hogy tárgyalásokat kezdjenek Kanadával az EU–Kanada kapcsolatokról szóló 1996. évi együttes politikai nyilatkozat helyébe lépő keretmegállapodásról.
            
         
               (2)
            
            
               Figyelembe véve a felek közötti szoros történelmi köteléket és a fokozatosan elmélyülő kapcsolatokat, valamint azon szándékukat, hogy ambiciózus és innovatív módon megerősítsék és elmélyítsék kapcsolataikat, az egyrészről az Európai Unió és tagállamai, és másrészről Kanada közötti stratégiai partnerségi megállapodásra (a továbbiakban: megállapodás) irányuló tárgyalások a megállapodás 2014. szeptember 8-i ottawai parafálásával sikeresen lezárultak.
            
         
               (3)
            
            
               A megállapodás 30. cikke előírja, hogy a megállapodást a hatálybalépéséig ideiglenesen alkalmazni kell.
            
         
               (4)
            
            
               A megállapodást az Unió nevében alá kell írni. A megállapodás egy részét – 30. cikkének megfelelően – ideiglenesen alkalmazni kell a megkötéséhez szükséges eljárások befejezéséig.
            
         
               (5)
            
            
               A megállapodásnak az Unió nevében való aláírása és a megállapodás egyes részeinek ideiglenes alkalmazása nem érinti az Unió és tagállamai közötti, a Szerződések szerinti hatáskörmegosztást,
            
         ELFOGADTA EZT A HATÁROZATOT:
   1. cikk
   (1)   Az egyrészről az Európai Unió és tagállamai, és másrészről Kanada közötti stratégiai partnerségi megállapodásnak az Unió nevében történő aláírására a Tanács felhatalmazást ad, figyelemmel a megállapodás megkötésére.
   (2)   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   (1)   A megállapodás hatálybalépéséig, összhangban a megállapodás 30. cikkével és feltételezve az abban előírt értesítések megtételét, a megállapodás következő részeit ideiglenesen alkalmazni kell az Unió és Kanada között, de csak annyiban, amennyiben uniós hatáskörbe tartozó kérdéseket érintenek, beleértve a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket is:
   
               a)
            
            
               I. cím: 1. cikk;
            
         
               b)
            
            
               II. cím: 2. cikk;
            
         
               c)
            
            
               III. cím: a 4. cikk (1) bekezdése, az 5. cikk és a 7. cikk b) pontja;
            
         
               d)
            
            
               IV. cím:
               
                           —
                        
                        
                           9. cikk, a 10. cikk (2) és (3) bekezdése, a 12. cikk (4), (5) és (10) bekezdése, valamint a 14., 15., 16. és 17. cikk,
                        
                     
                           —
                        
                        
                           a 12. cikk (6), (7), (8) és (9) bekezdése, valamint a 13. cikk, de csak annyiban, amennyiben az említett rendelkezések olyan kérdésekre korlátozódnak, amelyekben az Unió belsőleg már gyakorolta hatáskörét;
                        
                     
         
               e)
            
            
               V. cím: a 23. cikk (2) bekezdése
            
         
               f)
            
            
               VI. cím: a 26., 27. és 28. cikk
            
         
               g)
            
            
               VII. cím: a 29., 30., 31., 32., 33. és 34. cikke amennyiben az említett rendelkezések a megállapodás ideiglenes alkalmazásának biztosítására korlátozódnak.
            
         (2)   A megállapodás ideiglenes alkalmazásának kezdőidőpontját a Tanács Főtitkársága az Európai Unió Hivatalos Lapjában teszi közzé.
   4. cikk
   Ez a határozat az elfogadását követő napon lép hatályba.
   
      Kelt Brüsszelben, 2016. október 28-án.
      
         
            a Tanács részéről
         
         
            az elnök
         
         M. LAJČÁK